
BILJEŠKE UZ FINANCIJSKE IZVJEŠTAJE

Bilješke uz financijske izvještaje su, prema čl.13-17. Pravilnika o financijskom izvještavanju u proračunskom računovodstvu i Pravilnika o izmjenama i dopunama Pravilnika o proračunskom računovodstvu i računskom planu (NN 3/15; 93/15; 135/15, 2/17, 28/17, 112/18, 126/19,108/20 i 145/20) sastavni dio financijskih izvještaja i predstavljaju dopunu podataka, kako bi se financijski izvještaji pravilno razumjeli i protumačili. Označavaju se rednim brojevima s pozivom na AOP oznaku u izvještaju na koji se odnose.
DOM ZDRAVLJA ZAGREB - CENTAR za period od 01.01.2022. do 31.12.2022. godine na propisanim obrascima sukladno Pravilniku o proračunskom računovodstvu ( N.N. 37/22. U nastavku teksta Pravilnik) Računskom planu (NN 124/14, 115/15, 87/16, 3/18,  126/19 i 108/20) izradio je sljedeće financijske izvještaje:
· Izvještaj o prihodima i rashodima, primicima i izdacima - Obrazac PR-RAS
· Bilancu - Obrazac BIL
· Izvještaj o rashodima prema funkcijskoj klasifikaciji - Obrazac RAS-funkcijski
· Izvještaj o promjenama u vrijednosti i obujmu imovine i obveza – Obrazac P-VRIO
· Izvještaj o obvezama - Obrazac OBVEZE
· Bilješke





Uvod
Dom zdravlja Zagreb - Centar je javna ustanova koja obavlja zdravstvenu djelatnost.  Nastao je spajanjem šest Domova zdravlja.  Osnivač i vlasnik Doma zdravlja Zagreb - Centar je Grad Zagreb. Zdravstvenu djelatnost obavlja sukladno Zakonu o zdravstvenoj zaštiti i to: 
1. Primarnu zdravstvenu zaštitu
1. Specijalističko - konzilijarnu zdravstvenu zaštitu
Za obavljanje ugovorene zdravstvene zaštite primarne i specijalističko - konzilijarne zdravstvene zaštite u okviru Doma zdravlja djeluje dvadeset Službi organiziranih po vrstama djelatnosti koju obavljaju, a to su: 
1.Primarna zdravstvena zaštita (PZZ) koja obuhvaća:
· Opću/obiteljsku medicinu
· Dentalnu zdravstvenu zaštitu
· Zdravstvenu zaštitu žena,
· Zdravstvenu zaštitu dojenčadi i predškolske djece,
· Medicinu rada,
· Medicinsko-biokemijske djelatnosti, 
· Ljekarništvo
· Patronažnu zdravstvenu zaštitu,
· Palijativnu skrb

2.Specijalističko - konzilijarna zdravstvena zaštita (SKZZ), koja obuhvaća:
· Dermatologiju i venerologiju,
· Fizikalnu medicinu i rehabilitaciju,
· Psihijatriju,
· internu medicinu
· Oftalmologiju 
· Neurologiju,
· Ortodonciju,
· Citološku dijagnostiku,
· Otorinolaringologiju,
· RTG i UZV dijagnostiku

Broj timova koji rade u tim djelatnostima je 466, od kojih je 310  ugovorenih timova u sustavu DZZC i 156 tima imaju ugovorni odnos koncesija/zakup. 
Ukupan broj zaposlenih u DZZC na dan 31.12.2022. god. je 933 zaposlenika, od čega je 802 broj zdravstvenih djelatnika i 131 nezdravstvenih djelatnika. 
U pružanju zdravstvenih usluga angažirani su i specijalizanti i pripravnici, za koje HZZO dijelom refundira plaće. Ukupan broj specijalizanata na dan 31.12.2022. je 54, od čega je 13 specijalizanata na trošak DZZC, 41 specijalizanata na troška EU fondova. Ukupan broj liječnika pod nadzorom je 13 za koje plaće refundiramo od  HZZO-a.  Također imamo 18 osoba sufinanciranih od HZZ-a za prvo zaposlenje.
Radi nesmetanog obavljanja zdravstvene djelatnosti DZZC obavlja i stručno – administrativne, uslužne i pomoćne poslove u DZZC, a koje organiziraju slijedeće službe i ustrojstvene jedinice uz  Upravu (Ravnateljstvo) i slijedeće službe:  
Služba za pravne, kadrovske, opće, tehničke poslove i poslove održavanja, informatičke poslove i poslove kontrole kvalitete,  Služba financijsko – računovodstvenih poslova i poslova nabave, 

Izvori financiranja za provođenje navedenih djelatnosti  DZZC su prihodi od Hrvatskog zavoda za zdravstvenog osiguranja (HZZO-a), decentralizirana sredstva i tekuće pomoći od strane osnivača Grada Zagreba, prihodi od obavljanja vlastite djelatnosti, te izvori financiranja iz Eu fondova 

Opći cilj DZZC je osigurati dostupnu, kontinuiranu, cjelovitu i integriranu zdravstvenu zaštitu stanovnicima Grada Zagreba uz kontinuiranu analizu specifičnih potreba stanovništva, te razvoj i provođenje novih modaliteta unaprjeđenja nivoa ugovorene zdravstvene zaštite uz kontinuiranu suradnju s nacionalnim i međunarodnim institucijama primjenjujući i primjere dobrih praksi. 
DZZC je najveći dom zdravlja u Republici Hrvatskoj i u njegovoj je odgovornosti osiguranje primarne zdravstvene zaštite za oko 350.000 stanovnika Grada  Zagreba kroz racionalno i usklađeno djelovanje 310 ugovorenih timova iz 19 različitih djelatnosti. 
Postavljeni cilj DZZC planira ostvariti provođenjem zdravstvene djelatnosti u skladu s ugovorom HZZO, kao i pružanjem zdravstvenih usluga iznad ugovorenog standarda s HZZO-om radi povećanja kvalitete života i općenito zdravstvene zaštite građanima Grada Zagreba, a koju će obavljati ugovoreni zdravstveni djelatnici u primarnoj zdravstvenoj zaštiti i specijalističko-konzilijarnoj. 

Za pokriće rashoda, planiramo prihode od HZZO-a na temelju slijedećih Ugovora:
· Ugovor o provođenju primarne zdravstvene zaštite iz obveznog zdravstvenog osiguranja
· Ugovor o provođenju specijalističko-konzilijarne zdravstvene zaštite
· Ugovor o provođenju ljekarničke djelatnosti na primarnoj zdravstvenoj zaštiti
· Ugovor o provođenju posebnog programa u djelatnosti palijativne skrbi 
· Ugovor o provođenju specifične zdravstvene zaštite radnika 
· Ugovor o financiranju rada  pod nadzorom doktora medicine bez specijalizacije sklopljen sa HZZO-om – 13 doktora  
· Ugovor o dodjeli državne potpore za sufinanciranje zapošljavanja za stjecanje prvog radnog iskustva sklopljen sa Hrvatskim zavodom za zapošljavanje  - 18  pripravnika
· Ugovori o dopunskom zdravstvenom osiguranju s privatnim osiguravajućim društvima

U sustavu Doma zdravlja Zagreb Centar posluju tri ljekarne na lokaciji Lučko,  Zapruđe i Rapska.
Odgovorna osoba proračunskog korisnika je Ino Protrka – ravnatelj DZZC. Dužnost ravnatelja obnaša  od 01.02.2022. godine. Do  31.01.2022. godine funkciju ravnatelja obnašala je Antonija Balenović.
Odgovorna osoba za sastavljanje financijskih izvještaja je Mara Tonković, voditelj odsjeka za financijsko računovodstvene poslove. 

Bilješke uz Izvještaj o prihodima i rashodima, primicima i izdacima
PRIHODI
Prihodi poslovanja ostvareni u izvještajnom razdoblju iznose 208.632.862,69 kn.
Povećani prihod u odnosu na prethodnu godinu se najvećim dijelom odnosi na slijedeće projekte iz EU fondova: 
1. Pomoći iz inozemstva i od subjekata unutar općeg proračuna  pozicija 63 veći su za 46%. Tekuće pomoći  proračunskim korisnicima iz proračuna koji im nije nadležan  pozicija  6361 povećane su u odnosu na prethodno razdoblje zbog  primljenih sredstava za isplatu razlike za prekovremene sate za razdoblje 2014.-2020. Godine koja je isplaćena postojećim i otišlim djelatnicima.

2.   Tekuće pomoći iz državnog proračuna temeljem prijenosa EU sredstava pozicija 6381 odnosi se na  naplatu zahtjeva za nadoknadu sredstava po Eu projektu - Specijalističko usavršavanje doktora medicine. Riječ je o financijskim sredstvima iz Europskog socijalnog fonda, Operativnog programa “Učinkoviti ljudski potencijali” za razdoblje 2014.-2021. godine. 
Naplaćeno u 2022. godini 2.501.916,41 kunu.
WHO-ITU mHealth Hub in EU (mHealthHub), EU Fond, Operativni program: H2020, Voditelj projekta: International Telecommunication Union (ITU), (Coordinator) World Health Organization (WHO), Fundación Pública Andaluza Progreso Y Salud Andalusia  (FPS)Aplikant (nositelj projekta): Fundación Pública Andaluza Progreso Y Salud Andalusia  (FPS)Datum potpisivanja Ugovora: 13.01.2020., Broj Ugovora o financiranju projekta (sklopljenog između aplikanta i ugovornog tijela): 737427, Trajanje projekta u mjesecima: 24 Ukupan iznos projekta: 3.000.000,00 EUR (47.700,00 EUR DZZC) Intenzitet potpore i iznos sufinanciranja: 100% 
U .2022. godini naplaćeno je  179.780,24  kune, čime je projekt naplaćen u cijelosti i završen.
Tekuće pomoći iz državnog proračuna  operativni program FSEU  refundirana su sredstva za sanaciju šteta od potresa na građevinskim objektima u iznosu od 1.615.682,07 kuna.
3. Prihodi po posebnim propisima  pozicija 652 veći su za 20,08 % u odnosu na prethodno razdoblje, a odnose se na prihode od dopunskog osiguranja u ukupnom iznosu od 8.536.498,11 kuna, prihod od participacije u iznosu od 374.228,31 kunu, ostalih prihoda za posebne namjene za  sufinanciranje zapošljavanja za stjecanje prvog radnog iskustva/pripravništvo, sufinanciran od Hrvatskog zavoda za zapošljavanje u iznosu 1.476.116,04 kn što je u odnosu na prošlu godinu obuhvaćen veći broj pripravnika te prihodi od naplate šteta radi puknuća vodovodnih cijevi .
4. 
Prihodi od prodaje proizvoda i robe te pruženih usluga pozicija 661 veći su za 11,6% u apsolutnom iznosu 2.640.557,48 kn i iznose 25.824.275,48 kn, a odnosi se na pojačani rad ljekarni, prihodi se odnose se na prihod s osnove prodaje proizvoda i robe u ljekarnama (8.134766,93 kn), financijsko odobrenje) i cassa sconto s obzirom na ostvareni promet (1.357.166,93 kn)
Prihodi od pruženih usluga pozicija 6615 su veći za 13,4 % u apsolutnom iznosu 1.930.070,62 kn i iznose 16.332.342,62 kn, a odnose se na prihode s osnove režija, zakupa, najma, sistematski pregledi službe medicine rada i vanjskih kupaca za zdravstvene preglede.
Donacije od pravnih i fizičkih osoba izvan općeg proračuna pozicija 663  su veće za 191 % u odnosu na prethodno razdoblje, a odnose se  Tekuće donacije  od pravnih osoba izvan općeg proračuna u iznosu od 50.000,00 kn i Kapitalne donacije za opremanje dvije prostorije uredskim namještajem primljene od pravne osobe u iznosu od 45.000,00 kn te jednog rashladnog uređaja za ordinaciju u iznosu od  2.469,99 kn. 
5. Prihodi iz nadležnog proračuna i od HZZO-a na temelju ugovornih obveza pozicija  67  iznose 165.656.707,97 kn, veći su za 3,4% odnosno za 5.500751,97  kn u odnosu na isto razdoblje 2021. godine, a odnose se na  Prihode iz nadležnog proračuna za financiranje rashoda poslovanja pozicija 671 u iznosu od 6.705.754,76 kn koji su veći u odnosu na isto razdoblje 2021. godine za   s osnova financiranja rashoda za nabavu nefinancijske imovine iz decentraliziranih sredstava u iznosu od 863.580,00 kn te Prihode od HZZO-a na temelju ugovornih obveza pozcija 673 koje doznači HZZO temeljem ispostavljenih računa za izvršene usluge i iznose 158.950.953,21 kn i koja su povećana za 3,6% u apsolutnom iznosu 5.451.588,21  kn. Tijekom 2022. godine konačan iznos odobrenih i 100% realiziranih sredstava iz decentraliziranih sredstava od strane nadležnog proračuna – Grada Zagreba su u ukupnom iznosu od 3.400.000 kn za financiranje rashoda poslovanja i financiranje rashoda za nabavu nefinancijske imovine.
6.Ostali prihodi pozicija 683 iznose 54.594,85 kn i manji su za 25% i najvećim dijelom se odnosi na naplatu po pokrenutom ovršnom postupku,  povrat novca uplaćen za školovanje djelatnika a koji nisu ispoštovali ugovornu obvezu rada. 
7. .Prihodi od stambenih objekata pozicija 721 u iznosu od 4.647,82  kn manji su za 71,10,7 % i odnosi  se na otkup stanova bivših djelatnika, a u prethodnoj 2021. godini povećani iznos prihoda se odnosio na prijevremenu otplatu jednog stana. 
RASHODI
Rashodi poslovanja ostvareni u izvještajnom razdoblju iznose 211.654.363,29  kn.
1. Rashodi za zaposlene pozicija 31 iznose 150.381.901,19 kn i veći su za 3,7 % u odnosu na ostvareno u izvještajnom razdoblju prethodne godine, u apsolutnom iznosu 5.361.255,19  kn što se najvećim dijelom odnosi na isplatu razlike zbog  povećanja osnovice plaća u javnim službama za razdoblje prosinac 2015. do prosinca 2016. 6% i siječanj 2017. 4%, a sukladno Odluci Vrhovnog suda Republike Hrvatske od 01.prosinca 2020.gGodine i povećanje osnovice uza obračun plaća u dva navrata tijekom godine.  Rashodi s osnove prekovremenog rada su povećani su za 130 % jer je isplaćena razlika za prekovremene sate iz prethodnih razdoblja 2014.-2020.godine. Ostali rashodi za zaposlene veći su za 17,6% s osnova povećanja iznosa za dar za djecu, Božićnice i isplaćene naknade za djelatnicima za COVID testiranja.
2. Materijalni rashodi pozicija 32 iznose 58.897.396,93 kn veći su za 2,5%  u odnosu na prethodnu budući su se osiguravale nabave nužne za osiguranje kontinuiteta rada, uzimajući u obzir prioritetne rashode uslijed okolnosti epidemije uzrokovane COVID – 19 . Naknade troškova zaposlenima pozicija 321  iznose 4.235.043,99 kn i ista su smanjena za 6,3 %, a uključuju naknade za službena putovanja koja su povećana za 259,7 % (96.807,51 kn), kao i stručno usavršavanje zaposlenika za 266 % (184.779,71 kn), te prijevoz na posao i s posla veći za 1,2 % (3.953.456,77kn). Rashodi za materijal i energiju pozicija 322 veći su za 2,4% odnosno za 794.214,84 kn i iznose 33.634.447,84  kn, a uključuju sitni inventar  koji bilježe najveći porast za 45,1%% uslijed pojačane nabave sitnog inventara. 
3. Rashodi za usluge pozicija 323 veći su za 1%  u odnosu na prethodnu godinu tj. u apsolutnom iznosu 198.188,20  kn,  Usluge telefona , pošte i prijevoza smanjeni su za 33,7 % zbog povoljnije potpisanog operatera za telefoniju, usluge tekućeg i investicijskog održavanja (6.324.076,30 kn veće su za 30,8 %)),usluge promidžbe i informiranja 164.802,45 kn - objave oglasa za natječaje i javnu nabavu, rtv i tv pretplata, tisak i promidžbeni materijal) manje su za 9,7%, komunalne usluge (2.394.058,72 kn – smanjenje od 9,75 %, , zdravstvene i veterinarske usluge manje za 11,1% (2.689.914,19 kn) - usluge zubnih tehničara, usluge dežurstva, laboratorijske usluge drugih zdravstvenih ustanova i druge zdravstvene usluge, zbog smanjenih redovnih aktivnosti uslijed epidemije COVID-19), intelektualne i osobne usluge (2.342.863,78  kn manje su za 15,2% -, rashodi za računalne usluge (1.701.381 kn veće su za 20 % ), te ostale usluge (2.554.480,57  kn manje su za 19,4 %  – utjecaj smanjenih troškova čišćenja servisa. 
4. Ostali nespomenuti rashodi poslovanja pozicija 324 iznose 1.675.984,90 kn veći su za 14,5 % najvećim dijelom na troškove isplate razlike osnovice plaća za razdoblje prosinac 2015. do siječnja 2017. godine, djelatnicima koji trenutno nisu zaposlenici Doma zdravlja, a u navedenom razdoblju su radili. Isplate se vrše sukladno sklopljenim nagodbama sa bivšim djelatnicima. odnose se na  reprezentaciju (85.057,26), upravno vijeće i povjerenstva (66.131,94 kn), premije osiguranja imovine, zaposlenih i prijevoznog sredstva (340.562,36), pristojbe i naknade (338.525,63 kn)najvećim dijelom se odnosi na naknadu za kvotno zapošljavanje osoba s invaliditetom (149.340,62 kn) , članarine i norme (32,466,00 kn), te ostale rashode poslovanja koji su značajno povećani zbog povrata 10% sredstava u Projektu Prom-lom u iznosu od 64.001,68 kn.
5. Financijski rashodi pozicija 343 iznose 124.232,87 kn i veći su za 18,6% , a odnose se na bankarske usluge i usluge platnog prometa koje su smanjene za 4,9 % u odnosu na prethodnu godinu (44.527,24 kn), te na zatezne kamate iz poslovnog odnosa (8.280,21 kn), te ostale nespomenute financijske rashode s osnove provizija za kartično poslovanje (71.425,20) koji su veći su za 23 %  zbog pojačanog kartičnog plaćanja  u ljekarnama.
6. Naknade građanima i kućanstvima na temelju osiguranja i druge naknade pozicija 37, a odnosi se na stipendije i školarine u iznosu od 74.036,11  kn i bilježe smanjenje od 52,9 % .
7. Ostali rashodi pozicija 383  iznose  420.521,62 kn, a odnosi  se na plaćanje naknade za nezakonito izgrađene zgrade.
        Rashodi za nabavu nefinancijske imovine u izvještajnom razdoblju iznose 518.438 kn. 
Rashodi za nabavu proizvedene dugotrajne imovine pozicija 422 veći su za 238,1% i iznose 1.756.274,57 kn, a odnose na rashode za medicinsku i laboratorijsku opremu (1.020.561,38 kn), uredsku opremu i namještaj (499.533,92 kn), opremu za održavanje i zaštitu (127.944,38 kn), te instrumente, uređaje i strojeve (108.234,89 kn). Povećanje je proizašlo iz odobrenih decentraliziranih sredstava za nabavu medicinske opreme preko grada u iznosu od 863.580,00 kuna.
U skladu s člankom 70. stavkom 2. Zakona o proračunu provodi se korekcija rezultata, te se Manjak prihoda od nefinancijske imovine  u iznosu od 1.751.626,75  kn smanjuje za iznos Prihoda iz nadležnog proračuna za financiranje rashoda za nabavu nefinancijske imovine  odnosno 863.580,00 kn.  Korekcija rezultata evidentirana u korist manjka prihoda od nefinancijske imovine u visini od 863.580,,00 kn je za nabavku opreme.
Ukupan manjak prihoda Y005 iznosi 3.021.500,60 kn.
Manjak prihoda - preneseni  iznosi  22.151.204,92 kn, što znači da imamo Manjak prihoda i primitaka za pokriće u sljedećem razdoblju Y006u iznosu od 25.172.705,52 kn.
.
Bilješke uz Bilancu
Bilanca predstavlja pregled imovine, obveza i vlastitih izvora.
Stanje  imovine, te obveza i vlastitih izvora 75.992.246,50 kn na datum 31.12.2022. godine, što je za 2,1 % manje u odnosu na stanje 01.siječnja 2022. godine,  uslijed povećane isplate plaće koje se odnosi na isplatu razlike zbog  povećanja osnovice plaća u javnim službama za razdoblje prosinac 2015. do prosinca 2016. 6% i siječanj 2017. 4%, a sukladno Odluci Vrhovnog suda Republike Hrvatske od 01.prosinca 2020. godine.  Isplate razlike osnovice isplaćene su sukladno sklopljenim nagodbama i bivšim djelatnicima kao i povećanja osnovice tijekom godine. Nefinancijska imovina pozicija B002 manja je u ukupnom postotku za  10 % i iznosi 44.750.630,76 kn, a koje smanjenje se najvećim djelom odnosi na ispravak vrijednosti. 
1. Proizvedena dugotrajna imovina pozicija  02 manja je u ukupnom postotku za 12,7 %  i iznosi 
34.870.913,03 kn, a koje smanjenje se najvećim djelom odnosi na ispravak vrijednosti. 

Postrojenja i oprema manja su u ukupnom postotku za 35,80 % i iznosi 7.280.049,92  kn, a koje smanjenje se odnosi na ispravak vrijednosti i to najvećim dijelom medicinske opreme većih nabavnih vrijednosti.  
2. Proizvedena kratkotrajna imovina pozicija 06 veća je za u ukupnom postotku za 6,3 % odnosno i iznosi 1.725.997,11 kn. 
3. Financijska imovina pozicija 1 veća je  za 12,1 % i iznosi 31.241.615,74 kn, a isto se najvećim dijelom odnosi na Novac na računu kod tuzemnih poslovnih banaka koji je u iznosu od 3.770.741,81 kn veći od prethodne godine za 85%. 
4.  Potraživanja za prihode poslovanja pozicija 16 veća su za 6,8 %, a u apsolutnom iznosu 1.719.792,16 kuna i iznose 27.103.433,16 kn, a povećanje se najvećim dijelom odnosi  na potraživanja od HZZO-a za pružene usluge, te s osnove režije i zakupa zakupaca, obavljenih pregleda. Dom zdravlja Zagreb - Centar za dospjela nenaplaćena potraživanja po osnovi zakupa, najma, režija i izvršenja usluga vanjskim korisnicima zdravstvenih usluga, kontinuirano poduzima sve mjere naplate, a u cilju konačne naplate istih; slanje opomena od strane Doma zdravlja i opomene pred tužbu putem odvjetničkog ureda, te ostale raspoložive mjere naplate slanjem ovrha i naplate sudskim putem.  Za spomenuta dospjela nenaplaćena potraživanja Dom zdravlja obračunava na iste i zakonsku zateznu kamatu.
Prema zadnjem izvještaju odvjetničkog ureda angažiranog od strane Doma zdravlja vodi se 25 predmeta .
 Popis sudskih sporova Doma zdravlja Zagreb – Centar koji su u tijeku i popis ugovornih odnosa i slično koji uz ispunjenje određenih uvjeta, mogu postati obveza ili imovina,  priložene su u tablicama koje su sastavni dio bilješki.
Obveze za rashode poslovanja pozicija 2 na dan 31.prosinca 2022.godine veće su za 20,7 % odnosno za iznose 28.854.206,20 kn, a koje povećanje se najvećim dijelom odnosi na obveze za zaposlene u iznosu od 13.176.463,21kn, za obveze prema dobavljačima za ostale materijalne rashode 14.691.042,83 kn i obveze za nefinancijsku imovinu  u iznosu od 680.354,95 kn.
 Manjak prihoda od nefinancijske imovine pozicija 9222 iznosi 1.186.412,176.764.666 kn, dok Manjak primitaka od financijske imovine iznosi 23.986.293,35 kn. Sveukupno Manjak prihoda  iznosi 25.172.705,52 kn.
Bilješke uz Izvještaj o rashodima prema funkcijskoj klasifikaciji 
Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstavaju se rashodi poslovanja razreda 3 i rashodi za nabavu nefinancijske imovine razreda 4. 
Opće medicinske usluge pozicija 072 iznose 211.654.363,29 kn.
Bilješke uz Izvještaj o promjenama u vrijednosti i obujmu imovine i obveza

Promjene u vrijednosti imovine P016 se odnose na ukupno povećanje u iznosu 1.089.503,13 kn, koje povećanje se odnosi na donaciju zaštitne opreme i brzih antigen primljenih od Ravnateljstva Civilne zaštite MUP-a i Nastavnog zavoda za javno zdravstvo. 
Smanjenje obujma imovine pozicija P014 68.162,56 odnosi se na otpis potraživanja prema odluci Upravnog vijeća.
Bilješke uz Izvještaj o obvezama
Stanje obveza na početku izvještajnog razdoblja iznosilo je 23.903.973 kn pozicija V001, dok je Stanje obveza na kraju izvještajnog razdoblja  28.854.206,20 kn pozicija V006.
Povećanje obveza u izvještajnom razdoblju V002 iznosilo je 220.778.570,43 kn, od čega na  Obveze za rashode poslovanja pozicija N23) otpada 219.073.869,19  kn, dok su Obveze za nabavu nefinancijske imovine pozicija  N24 iznosile 1.704.701,24 kn.
Podmirene obveze u izvještajnom razdoblju V004 su u iznosu od 215.828.337,23  kn.
Stanje dospjelih obveza na kraju izvještajnog razdoblja pozicija V007 iznosi 5.863.759,27 kn.
Stanje nedospjelih obveza na kraju izvještajnog razdoblja V009 u iznosu od 22.990.446,93  kn najvećim dijelom se odnosi  na obveze za rashode poslovanja i to obveze za zaposlene, odnosno na plaće za zaposlene budući se plaća za koju je iskazana obveza u 12. mjesecu 2022. isplaćuje do 15.01.2023. godine. Ostale obveze su obveze za  rashode poslovanja i nabavu nefinancijske imovine.  
Sastavila FI:							
Mara Tonković							
Voditelj odsjeka za financijsko računovodstvene poslove
                                                                                                               Ravnatelj:
                                                                                                               Ino Protrka, dr. med. spec. obit.med.

